Марко Ганчев
Ода на разединението

chitanka.info

И теб, и мене, и съседа

еднакъв свят ни окръжава,

но всеки иначе го гледа

и иначе го обяснява.

И виждаш: моя труд и твоя,

и власт, и сила са нахалос

да въведат единство в тоя

от гледища и мисли хаос.

Но ти недей ропта и вика:

природата и тук е права —

неизмеримо многолика,

така се самоопознава.

1967

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.